אלוהים שמור על אמא

"אלוהים שמור על אמא" (ברוסית:  או "Солнечный круг", בעברית:"שתמיד תזרח השמש") הוא שיר ילדים סובייטי פופולרי שנוצר בשנת 1962. את הלחן כתב ארקדי אוסטרובסקי והמילים נכתבו על ידי לב אושנין.
סופר ומשורר הילדים הפופולרי קורניי צ'וקובסקי, כתב מאוחר יותר שההשראה לשיר הייתה ארבע השורות של הפזמון, שכתב ב-1928 הילד בן הארבע קוסטיה ברניקוב.השיר בתרגומו לעברית של גידי קורן משנת 1973, נקרא "אלוהים שמור על אמא", הפך לפופולרי בביצוע להקת האחים והאחיות.

אודות השיר
השיר בוצע לראשונה בתוכנית הרדיו "בוקר טוב" (ברוסית: ) ביולי 1962 על ידי מאיה קריסטלינסקיה . ב-1963ביצעה אותו הזמרת האוקראינית תמרה מיאנסרובה , בפסטיבל הזמר הבינלאומי בסופוט שבפולין. השיר זכה במקום הראשון בתחרות והפך עד מהרה לפופולרי ברחבי ברית המועצות ובמדינות נוספות. השיר נחשב בברית המועצות כמבטא את רצון העם לשלום.

 מילות השיר 
השיר מבטא את הכמיהה לשלום בר קיימא של מיליוני אנשים, צעירים ומבוגרים.

 גרסאות ועיבודים בינלאומיים 
 בשנת 1964, הלהקה השוודית Hootenanny Singers , בהובלתו של חבר להקת אבבא לעתיד ביורן אולבאוס, הוציאה לאור את השיר "Gabrielle" המבוסס על השיר "May There Always Be Sunshine". הלהקה זכתה להצלחה גדולה עם הסינגל הזה בסקנדינביה, ובעקבות זאת זכתה לחשיפה בינלאומית ראשונה. הפזמונאי דידי מנוסי כתב מלים בעברית לשיר, וקרא לו "גבריאל". את השיר ביצע מוני עמרני בשנת 1967.
 זמר הפולק האמריקאי פיט סיגר, שר את הגרסה באנגלית "May There Always Be Sunshine", כמחאה נגד מרוץ החימוש הגרעיני של ארצות הברית. השיר מופיע באלבום ההופעה שלו "Together in Concert" שהוקלט ב-1975 עם ארלו גאת'רי.
 השיר תורגם לגרמנית על ידי אילזה והנס נאומילקאט ומנפרד שטרובל, בשם "Immer lebe die Sonne", והיה פופולרי בקרב ארגון הנוער החלוצי של ארנסט תלמאן.
 בפינלנד השיר היה פופולרי מאוד בקרב החלוצים הפיניים, ונודע בשם "Paistaa aurinko aina".
 השיר שימש גם את החלוצים האסטונים, והתרגום האסטוני הוא "Olgu jääv meile päike" מאת הליו מנד. ההקלטה הפופולרית ביותר שלו, היא של הזמר גאורג אוטס.

 השיר בעברית 
הביצוע הראשון בעברית, בשילוב עם יידיש, אנגלית ורוסית, הוא ככל הנראה מאפריל 1967. שמו של מתרגם השיר אינו ידוע, אך הביצוע הוא של מקהלת הילדים של עיריית רמת גן ותזמורת ההקלטות של קול ישראל בניצוחו של יצחק גרציאני.
הפזמונאי גידי קורן, כתב מילים בעברית לשיר עבור 'צוות הווי סדנאי שריון', וקרא לו בשם "מכתב לאלוהים". השיר יצא לאור בתוכנית 'עולם חדש', שהוצגה לראשונה בשנת 1972.
בשנת 1973, מסר קורן את שירו ללהקה שהקים, 'האחים והאחיות', תחת הכותרת "אלוהים שמור על אמא".
בתוכנית הטלוויזיה 'טוב לגדול' משנת 1973, בהנחייתו של דן אלמגור, שרו את השיר ביו היתר, שלמה ארצי, שמוליק קראוס, ג'וזי כץ, ציפי שביט, עירית דותן ושרה גולן, במספר שפות, ביניהן ערבית ויידיש.
בשנת 1980, שרו את השיר הזמרת יפה ירקוני וילדה קטנה שעלתה לארץ מברית המועצות, בתוכנית הטלוויזיה לילדים מועדון החתול שמיל.

 בתרבות הפופולרית 
 המוזיקאית הקנדית, שרלוט דיימונד, כללה את השיר באלבומה "Ten Carrot Diamond" משנת 1985 היא שרה את הפזמון באנגלית, רוסית, צרפתית, ספרדית, גרמנית וקנטונזית כאשר הליווי האינסטרומנטלי משנה את הסגנון המוזיקלי בהתאם לכל תרבות.
 הזמר הארמני-קנדי רפי  הקליט את השיר באלבומו Let's Play, בו הוא שר את הפזמון בארבע שפות: רוסית, אנגלית, ספרדית וצרפתית.

 קישורים חיצוניים 
 "אלוהים שמור על אמא", באתר הספרייה הלאומית


 "May There Always Be Sunshine", באתר Fandom (באנגלית)

 ביצועים ברוסית 



 ביצועים בעברית 



 ביצועים רב לשוניים 






 הערות שוליים 

קטגוריה:שירי 1962
קטגוריה:שירי פיט סיגר
קטגוריה:שירי האחים והאחיות
קטגוריה:שירים שתורגמו מרוסית לעברית
קטגוריה:שירים שנכתבו על ידי גידי קורן
קטגוריה:שירי ילדים
קטגוריה:שירי שלום
קטגוריה:שירים נגד מלחמה
קטגוריה:שירים סובייטים
קטגוריה:שירים על אמהות